Document ID: 31997L0028

ΟΔΗΓΙΑ 97/28/ΕΚ ΤΗΣ ΕΠΙΤΡΟΠΗΣ της 11ης Ιουνίου 1997 για την προσαρμογή στην τεχνική πρόοδο της οδηγίας 76/756/ΕΟΚ του Συμβουλίου σχετικά με την τοποθέτηση των διατάξεων φωτισμού και φωτεινής σηματοδότησης των μηχανοκίνητων οχημάτων και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 96/79/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 13 παράγραφος 2,
την οδηγία 76/756/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών που αφορούν την τοποθέτηση των διατάξεων φωτισμού και φωτεινής σηματοδότησης των μηχανοκίνητων οχημάτων και των ρυμουλκουμένων τους (3), όπως τροποποιήθηκε τελευταία από την οδηγία 91/663/ΕΟΚ της Επιτροπής (4), και ιδίως το άρθρο 5,
Εκτιμώντας:
ότι η οδηγία 76/756/ΕΟΚ συγκαταλέγεται στις επιμέρους οδηγίες για τη διαδικασία έγκρισης ΕΟΚ τύπου που έχει θεσπιστεί με την οδηγία 70/156/ΕΟΚ 7 ότι, κατά συνέπεια, εφαρμόζονται στην οδηγία 76/756/ΕΟΚ οι προβλεπόμενες από την οδηγία 70/156/ΕΟΚ διατάξεις σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων 7
ότι, συγκεκριμένα, βάσει του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ απαιτείται σε κάθε επιμέρους οδηγία να επισυνάπτεται έγγραφο πληροφοριών καθώς και πιστοποιητικό έγκρισης τύπου με βάση το παράρτημα VI της οδηγίας αυτής ώστε να καθίσταται δυνατή η μηχανογράφηση της έγκρισης τύπου 7 ότι πρέπει να τροποποιηθεί αναλόγως το πιστοποιητικό έγκρισης τύπου που προβλέπεται στην οδηγία 76/756/ΕΟΚ 7
ότι πρέπει να απλουστευθούν οι διαδικασίες ώστε να διατηρηθεί η ισοδυναμία ορισμένων επιμέρους οδηγιών προς τους αντίστοιχους κανονισμούς της οικονομικής επιτροπής των Ηνωμένων Εθνών για την Ευρώπη, η οποία θεσπίστηκε στο άρθρο 9 παράγραφος 2 της οδηγίας 70/156/ΕΟΚ για την περίπτωση τροποποίησης των εν λόγω κανονισμών 7 ότι ως πρώτο βήμα, πρέπει να αντικατασταθούν με αντιστοίχιση οι τεχνικές απαιτήσεις της οδηγίας 76/756/ΕΟΚ από εκείνες του κανονισμού αριθ. 48 7
ότι για να βελτιωθεί η οδική ασφάλεια, έχει, μεταξύ άλλων, ληφθεί απόφαση να απαιτείται υποχρεωτικώς η τοποθέτηση τρίτου φανού πέδησης στα οχήματα κατηγορίας Μ1 και να επιτρέπεται η προαιρετική τοποθέτηση φανών που παραμένουν αναμμένοι ενόσω τα μηχανοκίνητα οχήματα κυκλοφορούν στο διάστημα της ημέρας 7
ότι είναι ανάγκη να επεκταθούν περαιτέρω οι προαιρετικές απαιτήσεις της παρούσας οδηγίας σχετικά με τις επιδόσεις των μεμονωμένων διατάξεων φωτισμού και φωτεινής σηματοδότησης και την τοποθέτησή τους στα μηχανοκίνητα οχήματα και στα ρυμουλκούμενα από αυτά 7 ότι είναι βασικό να ολοκληρωθεί η αναγκαία τεχνική εργασία ώστε να καταστεί δυνατή η ταχεία ενσωμάτωση περαιτέρω τροποποιήσεων στην οδηγία 76/756/ΕΟΚ 7
ότι γίνεται παραπομπή στην οδηγία 75/757/ΕΟΚ του Συμβουλίου (5), όπως τροποποιήθηκε τελευταία από την οδηγία 97/29/ΕΚ του Συμβουλίου (6) 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής προσαρμογής στην τεχνική πρόοδο, που συστάθηκε με την οδηγία 70/156/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 76/756/ΕΟΚ τροποποιείται ως εξής:
1. Στο άρθρο 4 η πρώτη περίοδος αντικαθίσταται από το ακόλουθο κείμενο:
«Το κράτος μέλος που προέβη στην έγκριση ΕΟΚ λαμβάνει τα μέτρα που είναι αναγκαία για να πληροφορείται κάθε τροποποίηση ενός των στοιχείων ή ενός των χαρακτηριστικών τα οποία αναφέρονται στον ορισμό του τύπου οχήματος όσον αφορά την τοποθέτηση διατάξεων φωτισμού και φωτεινής σηματοδότησης.»
2. Τα παραρτήματα αντικαθίστανται από το παράρτημα της παρούσας οδηγίας.
Άρθρο 2
1. Από την 1η Ιανουαρίου 1998, ή - σε περίπτωση που καθυστερήσει πέραν της 1ης Ιουλίου 1997 η δημοσίευση των αναφερόμενων στο άρθρο 3 παράγραφος 1 κειμένων - έξι μήνες μετά την πραγματική ημερομηνία δημοσίευσης των εν λόγω κειμένων, κανένα κράτος μέλος δεν επιτρέπεται, προβάλλοντας λόγους σχετικούς με της τοποθέτηση των διατάξεων φωτισμού και φωτεινής σηματοδότησης,
- να αρνείται για τύπο οχήματος τη χορήγηση έγκρισης ΕΚ τύπου ή τη χορήγηση εθνικής έγκρισης τύπου
ή
- να απαγορεύει την ταξινόμηση, πώληση ή θέση σε κυκλοφορία οχημάτων,
εάν τα οχήματα πληρούν τις απαιτήσεις της οδηγίας 76/756/ΕΟΚ, όπως τροποποιείται από την παρούσα οδηγία.
2. Από την 1η Οκτωβρίου 1998, τα κράτη μέλη:
- δεν χορηγούν πλέον έγκριση ΕΚ
και
- μπορούν να αρνούνται τη χορήγηση εθνικής έγκρισης
για τύπο οχήματος, προβάλλοντας λόγους σχετικούς με την τοποθέτηση διατάξεων φωτισμού και φωτεινής σηματοδότησης, εάν δεν πληρούνται οι απαιτήσεις της οδηγίας 76/756/ΕΟΚ, όπως τροποποιείται από την παρούσα οδηγία.
3. Από την 1η Οκτωβρίου 2000, τα κράτη μέλη:
- θεωρούν ότι τα πιστοποιητικά συμμόρφωσης που συνοδεύουν τα νέα οχήματα σύμφωνα με τις διατάξεις της οδηγίας 70/156/ΕΟΚ δεν ισχύουν πλέον για τους σκοπούς του άρθρου 7 παράγραφος 1 αυτής της οδηγίας
και
- μπορούν να αρνηθούν την ταξινόμηση, πώληση και θέση σε κυκλοφορία νέων οχημάτων που δεν συνοδεύονται από πιστοποιητικά συμμόρφωσης σύμφωνα με την οδηγία 70/156/ΕΟΚ,
προβάλλοντας λόγους σχετικούς με την τοποθέτηση διατάξεων φωτισμού και φωτεινής σηματοδότησης, εάν δεν πληρούνται οι απαιτήσεις της οδηγίας 76/756/ΕΟΚ όπως τροποποιείται από την παρούσα οδηγία.
Άρθρο 3
Οι σχετικές παράγραφοι και παραρτήματα του κανονισμού αριθ. 48 της οικονομικής επιτροπής των Ηνωμένων Εθνών για την Ευρώπη, που αναφέρονται στο σημείο 1 του παραρτήματος ΙΙ, θα δημοσιευθούν, στην Επίσημη Εφημερίδα των Ευρωπαϊκών Κοινοτήτων πριν από την 1η Ιουλίου 1997.
Άρθρο 4
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς τη παρούσα οδηγία το αργότερο την 1η Ιανουαρίου 1998 7 σε περίπτωση όμως που καθυστερήσει πέραν της 1ης Ιουλίου 1997 η δημοσίευση των αναφερόμενων στο άρθρο 3 κειμένων, τα κράτη μέλη συμμορφούνται προς τις υπόψη υποχρεώσεις έξι μήνες μετά την πραγματική ημερομηνία δημοσίευσης των εν λόγω κειμένων και ενημερώνουν αμέσως την Επιτροπή σχετικά.
Τα κράτη μέλη εφαρμόζουν τις διατάξεις αυτές από την 1η Απριλίου 1998 ή, σε περίπτωση που καθυστερήσει πέραν της 1ης Ιουλίου 1997 η δημοσίευση των αναφερόμενων στο άρθρο 3 κειμένων, τα κράτη μέλη εφαρμόζουν τις εν λόγω διατάξεις έξι μήνες μετά την πραγματική ημερομηνία δημοσίευσης των εν λόγω κειμένων.
Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη κοινοποιούν στην Επιτροπή τις κύριες διατάξεις της εθνικής νομοθεσίας που θεσπίζουν στο πεδίο που διέπεται από την παρούσα οδηγία.
Άρθρο 5
Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 6
Η παρούσα οδηγία απευθύνεται στα κράτη μέλη.
Βρυξέλλες, 11 Ιουνίου 1997.

Labels: 7
8